CELEX: 32020D0289
Language: bg
Date: 2020-02-19 00:00:00
Title: Решение (ОВППС) 2020/289 на Комитета по политика и сигурност от 19 февруари 2020 година за назначаване на командващия операцията на ЕС за военната операция на Европейския съюз в южната част на Централното Средиземноморие (EUNAVFOR MED операция SOPHIA) (EUNAVFOR MED/1/2020)

2.3.2020   
               
               
                  BG
               
               
                  Официален вестник на Европейския съюз
               
               
                  L 61/4
               
            
         РЕШЕНИЕ (ОВППС) 2020/289 НА КОМИТЕТА ПО ПОЛИТИКА И СИГУРНОСТ
         от 19 февруари 2020 година
         за назначаване на командващия операцията на ЕС за военната операция на Европейския съюз в южната част на Централното Средиземноморие (EUNAVFOR MED операция SOPHIA) (EUNAVFOR MED/1/2020)
         КОМИТЕТЪТ ПО ПОЛИТИКА И СИГУРНОСТ,
         като взе предвид Договора за Европейския съюз, и по-специално член 38 от него,
         като взе предвид Решение (ОВППС) 2015/778 на Съвета от 18 май 2015 г. за военна операция на Европейския съюз в южната част на Централното Средиземноморие (EUNAVFOR MED операция SOPHIA) (1), и по-специално член 6 от него,
         като има предвид, че:
         
                     (1)
                  
                  
                     Съгласно член 6, параграф 1 от Решение (ОВППС) 2015/778 Съветът оправомощи Комитета по политика и сигурност (КПС) да взема решения за назначаване на командващия операцията на ЕС за EUNAVFOR MED операция SOPHIA (наричан по-нататък „командващ операцията на ЕС“).
                  
               
                     (2)
                  
                  
                     На 18 май 2015 г. Съветът прие Решение (ОВППС) 2015/778 за назначаване на контраадмирал Enrico CREDENDINO за командващ операцията на ЕС.
                  
               
                     (3)
                  
                  
                     Италианските военни органи предложиха номинирането на контраадмирал Fabio AGOSTINI, който да замени контраадмирал Enrico CREDENDINO като командващ операцията на ЕС.
                  
               
                     (4)
                  
                  
                     На 3 февруари 2020 г. Военният комитет на Европейския съюз подкрепи това предложение и даде съгласие за назначаването на контраадмирал Fabio AGOSTINI за командващ операцията на ЕС, считано от 21 февруари 2020 г.
                  
               
                     (5)
                  
                  
                     В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната. Следователно Дания не участва в приемането на настоящото решение и не е обвързана от него, нито от неговото прилагане,
                  
               ПРИЕ НАСТОЯЩОТО РЕШЕНИЕ:
         
            Член 1
            Контраадмирал Fabio AGOSTINI се назначава за командващ операцията на ЕС за военната операция на Европейския съюз в южната част на Централното Средиземноморие (EUNAVFOR MED операция SOPHIA), считано от 21 февруари 2020 г.
         
         
            Член 2
            Настоящото решение влиза в сила на 21 февруари 2020 г.
         
         
            Съставено в Брюксел на 19 февруари 2020 година.
            
               
                  За Комитета по политика и сигурност
               
               
                  Председател
               
               S. FROM-EMMESBERGER
            
         
         
            (1)  ОВ L 122, 19.5.2015 г., стр. 31.